***CYNHYRCHWYR DATBLYGOL 2019***

***GWYBODAETH I YMGEISWYR***

**Ar gyfer pwy mae’r cyfle hwn?**

Rydym yn chwilio am ddau Gynhyrchydd Datblygol i ymuno â’r tîm Datblygu Creadigol, i gefnogi gwaith newydd trwy ein rhaglen Cyfnodau Preswyl ar Leoliad. Mae hwn yn gyfle i gynhyrchwyr gyda rhywfaint o brofiad proffesiynol i ddatblygu eu sgiliau cynhyrchu, tra’n datblygu eu rhwydweithiau proffesiynol a helpu artistiaid i greu gwaith newydd sbon.

**Sut fydd hyn yn gweithio?**

Bydd y Cynhyrchwyr Datblygol yn rhan bwysig o’r tîm Datblygu Creadigol, yn greiddiol i waith yr artistiaid yr ydym yn gweithio gyda nhw. Cânt eu cefnogi i gynyddu eu gwybodaeth a’u dealltwriaeth am rôl y cynhyrchydd, hybu eu sgiliau ymarferol, cysylltiadau a phrofiad yn-y-swydd, tra’n sefydlu cysylltiadau cadarn gyda charfan o artistiaid annibynnol. Byddant hefyd yn gyfrwng i sicrhau fod gwaith yr artistiaid hynny yn cael ei weld gan gymunedau lleol a helpu i lunio camau nesaf ymarferol i gefnogi datblygiad y gwaith. Byddwn hefyd yn dod o hyd i gyfleoedd i’r Cynhyrchwyr Datblygol weithio ar brosiectau ymchwil a datblygu NTW ei hun, yn dibynnu ar linellau amser ac argaeledd.

Bydd y Cynhyrchwyr Datblygol yn gweithio gydag artistiaid a ddewiswyd i gyflenwi Cyfnodau Preswyl ar Leoliad ac yn cael eu cefnogi i wneud hynny gan y tîm Datblygu Creadigol.

Bydd angen i ymgeiswyr llwyddiannus ymrwymo i gefnogi pob prosiect o baratoi a chynllunio, cyflenwi a llunio llwybrau ar gyfer y dyfodol i gefnogi datblygiad parhaus pob prosiect lle’n briodol. Mae llinellau amser ac amserlenni yn hyblyg ac yn cael eu pennu rhwng artistiaid dethol, cynhyrchwyr a’r tîm Datblygu Creadigol.

**Lle fydd y Cynhyrchwyr Datblygol yn gweithio?**

Bydd y Cynhyrchwyr Datblygol yn gweithio ar brosiectau a gynhelir ledled y wlad.

**Pa bryd fydd y prosiectau yn digwydd?**

Rhagwelwn y bydd y prosiectau i gyd yn digwydd rhwng Tachwedd 2019 a Mehefin 2020.

**Pwy all ymgeisio?**

Cynhyrchwyr yn gynnar yn eu gyrfaoedd neu artistiaid sydd â phrofiad o hunangynhyrchu a chyda diddordeb mewn symud ymlaen i gynhyrchu yn fwy rheolaidd.

Dylai’r ymgeiswyr fod â rhywfaint o brofiad yn barod (naill ai i artistiaid/cwmnïau eraill neu waith hunangynyrchedig), bod â brwdfrydedd dros waith newydd a gweithio datblygol ac ymroddiad i ddatblygu rôl y cynhyrchydd yng Nghymru.

Rhaid i bob artist/cynhyrchydd sy’n cymryd rhan:

* fod yn 18 oed a throsodd;
* peidio ymwneud ag addysg lawn amser ar hyn o bryd;
* peidio ag ymgymryd â chyfnodau preswyl mewn cysylltiad ag ymchwil PhD; a
* bod wedi eu lleoli yng Nghymru neu’n gallu arddangos ymrwymiad cryf i ddatblygu gwaith yng Nghymru.

**Beth sydd ar gynnig?**

Bydd pob Cynhyrchydd Datblygol yn derbyn bwrsari o £5,000 i dalu am eu cyfranogiad (cyfanswm o oddeutu 10 wythnos o waith) ynghyd â hyd at £1,000 i’w wario ar hyfforddiant a chyfleoedd ‘Ewch i Weld’ i weld gwaith pwysig a chwrdd â chynhyrchwyr eraill. Telir costau teithio a llety yng Nghymru gan NTW hefyd.

**Beth yw’r broses ymgeisio?**

I ymgeisio, bydd angen i chi gyflwyno CV cyfredol, a Llythyr Eglurhaol sy’n cynnwys:

* datganiad ynghylch pam yr ydych yn meddwl mai hwn yw’r cyfle iawn i gefnogi eich datblygiad yn y cam hwn o’ch gyrfa;
* datganiad am eich dealltwriaeth o rôl Cynhyrchydd Datblygol;
* manylion eich profiad cynhyrchu;
* datganiad am eich cysylltiad â datblygiad gwaith perfformio yng Nghymru;
* datganiad am yr hyn yr ydych yn ei ystyried fel yr her fwyaf i’w goresgyn wrth gynhyrchu gwaith newydd yng Nghymru; a
* manylion cyswllt dau ganolwr sy’n gyfarwydd â’ch Gwaith.

A wnewch chi hefyd ystyried y meini prawf hanfodol a dymunol canlynol yn eich cais.

Hanfodol:

* Brwdfrydedd a diddordeb eglur ac amlwg mewn creu gwaith newydd yng Nghymru;
* Profiad o gynhyrchu o leiaf dau brosiect blaenorol (naill ai i artistiaid/cwmnïau eraill neu waith hunangynyrchedig);
* Profiad o reoli pobl a chyllidebau;
* Y gallu i gefnogi syniadau pobl eraill yn ogystal â gallu arwain.

Dymunol:

* Sgiliau iaith Gymraeg;
* Trwydded yrru lawn, lân.

Bydd angen i chi hefyd lenwi **ffurflen Cyfle Cyfartal** i gyd-fynd â’ch cais. **Ewch i:** [**http://bit.ly/2zoWvOe**](http://bit.ly/2zoWvOe)

**Pryd mae’r dyddiad cau?**

Y dyddiad cau ar gyfer ceisiadau yw **Iau** **19 Medi 2019**

Cynhelir cyfweliadau ar **Llun** **30 Medi 19**

Noder: Disgwylir I’r Cynhyrchwyr Datblygol llwyddiannus hefyd fynychu cyfweliadau ar gyfer rhestr fer Cyfnodau Preswyl ar Leoliad, a gynhelir ar **Iau 10 a Gwener 11 Hydref 2019.**

**Cysylltwch â ni:**

Pe hoffech drafod syniadau neu holi cwestiynau, cysylltwch â ni!

Simon Coates Dylan Huw

Pennaeth Datblygu Creadigol Cynorthwyydd Datblygu Creadigol

[simoncoates@nationaltheatrewales.org](mailto:simoncoates@nationaltheatrewales.org) [dylanhuw@nationaltheatrewales.org](mailto:dylanhuw@nationaltheatrewales.org)

**Cefnogir rhaglen Cynhyrchwyr Datblygol NTW gan:**

[www.esmeefairbairn.org.uk](http://www.esmeefairbairn.org.uk)

